cyanic-selkie/wikianc huggingface dataset:
Գենդերային դեր
Ծնողների ազդեցություն
Մեծահասակների երեք խմբին առաջարկվել է խաղալ երեխայի հետ, ընդ որում առաջին խմբին ասել են, որ երեխան աղջիկ է, երկրորդ խմբին` տղա, իսկ երրորդ խմբին չի տեղեկացվել երեխայի սեռի մասին։ Մեծահասակներն իրենց տրամադրության տակ ունեին երեք խաղալիք՝ տիկնիկ, գնդակ և սեռով չեզոք ատամի մատանի։ Մեծահասակների մեծ մասը, ովքեր երեխային տղա էին համարում, նրան գնդակ էին առաջարկում, իսկ նրանցից շատերը, ովքեր երեխային աղջիկ էին համարում, նրան տիկնիկ էին առաջարկում՝ չփորձելով պարզել, թե երեխային խաղալիքներից որն է ավելի շատ հետաքրքրում ։
Հասակակիցների ազդեցություն
Քանի որ երեխայի սոցիալական աշխարհը ընդլայնվում է, հասակակիցների խմբերը դառնում են գենդերային զարգացման, ինչպես նաև ընդհանրապես սոցիալական ուսուցման ևս մեկ կարևոր աղբյուր։ Հասակակիցների հետ շփվելիս երեքից չորս տարեկանից երեխաները խրախուսում են միմյանց գենդերային տիպիկ վարքագծի, ինչպես նաև գենդերային միատարր խմբերում խաղալու համար և պատժում են իրենց սեռին անհամապատասխան համարվող վարքի համար ։
Մարդու ակտիվ դերը գենդերային զարգացման գործում
Գենդերային զարգացման սոցիալական աղբյուրները հաճախ հակասական տեղեկատվություն են տալիս գենդերային դերերի մասին և հակասական ակնկալիքներ են պարտադրում երեխային ։ Սա պահանջում է, որ երեխան, սկսած շատ վաղ տարիքից, ակտիվորեն փնտրի և կառուցի սեռի մասին իր սեփական կանոններն ու պատկերացումները՝ որպես նոր և նշանակալի սոցիալական կատեգորիա։ Սեռի մասին պատկերացումների ձևավորման ակտիվությունը դրսևորվում է, մասնավորապես, ընտրովի ուշադրության և հիշողության մեջ, ինչպես նաև նախասիրությունների ձևավորման մեջ, օրինակ՝ գենդերային կամ անտիպ խաղալիքներ, խաղեր նույն կամ հակառակ սեռի հասակակիցների հետ ։
Գենդերային դերերի նշանակություն
Ժամանակակից հասարակություններում, որտեղ գերակշռում է երկուական գենդերային համակարգը, անձին վերապահված գենդերային դերի խախտումը, այսինքն՝ գենդերային անհամապատասխանությունը, որպես կանոն, չի խրախուսվում։ Սոցիալական միջավայրը նորմատիվ ճնշում է գործադրում երեխաների և մեծահասակների վրա՝ սահմանված գենդերային դերերին համապատասխանելու համար։ Ուսումնասիրությունները ցույց են տալիս, որ գենդերային տիպիկ վարքագիծը և ինքնաընկալումը որպես սեփական սեռի բնորոշ ներկայացուցիչ կարող են դրականորեն ազդել երեխաների ինքնագնահատականի վրա ։ Բայց եթե գենդերային ինքնաընկալումը հակասում է սահմանված գենդերային դերին, գենդերային դերերին համապատասխանելու պահանջը դառնում է սթրեսի աղբյուր և բացասաբար է անդրադառնում հոգեբանական հարմարվողականության վրա ։
Գրականություն
Կատեգորիա:Գենդերային հետազոտություններ Կատեգորիա:Ֆեմինիզմ Կատեգորիա:Սոցիալական հոգեբանություն Կատեգորիա:Ֆեմինիստական տերմիններ Կատեգորիա:Մարդկային վարք Կատեգորիա:Սոցիալական դերեր Կատեգորիա:Մարդաբանություն Կատեգորիա:Սոցիոլոգիական տեսություններ Կատեգորիա:Սեռ և հասարակություն Կատեգորիա:Սոցիոլոգիայի տերմինաբանություն Կատեգորիա:Սեքս և հասարակություն Կատեգորիա:Մարդու սեռականություն Կատեգորիա:Հասարակական խնդիրներ Կատեգորիա:Նույնականություն Կատեգորիա:Խտրականություն Կատեգորիա:Դաստիարակություն Կատեգորիա:Ընտանիք Կատեգորիա:Մշակույթի սոցիոլոգիա
Լեմմեցա
Լեմմեցա (Lemmetsa), գյուղ Էստոնիայի Պյարնումաա նահանգի Աուդռու շրջանում։
2011 թվականի տվյալներով գյուղում բնակվում էր 193 մարդ։
Արտաքին հղումներ
Կատեգորիա:Էստոնիայի Պյարնումաա նահանգի Աուդռու շրջանի բնակավայրեր Կատեգորիա:Էստոնիայի գյուղեր
Ուջ Յու
Ուջ Յու (Удж-Ю), գետ Ռուսաստանում, հոսում է Կոմի Հանրապետությունով, Արխանգելսկի մարզով։ Գետաբերանը գտնվում է Մեզեն գետի ձախ ափին՝ 729 կմ հեռավորության վրա։ Գետի երկարությունը կազմում է 12 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Մեզեն, գետի ենթաավազանը՝ բացակայում է, գետի գետային ավազանը՝ Մեզեն ։
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ռուսկոե (գյուղ, Բելոգորսկի շրջան)
Ռուսկոե (Руське, Urus Qoca), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Ուրուս-Խոջա։
2001 թվականի տվյալներով Ռուսկոե գյուղում բնակվում էր 196 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Բելոգորսկի շրջանի բնակավայրեր Կատեգորիա:Ուկրաինայի գյուղեր
Շայա Լաբաֆ
Շայա Սայիդ Լաբաֆ (Shia Said LaBeouf, ), ամերիկացի դերասան և ռեժիսոր ։  Երիտասարդների շրջանակում ճանաչվածություն է ձեռք բերել իր Լուիզ Սթիվենսի դերով՝ «Disney Channel»-ի «Իվեն Սթիվենս» սերիալում։ 2001 թվականին Շայան այդ դերի համար անվանակարգվել է «Երիտասարդ դերասան» մրցանակին, իսկ 2003 թվականին արժանացել է «Daytime Emmy» մրցանակին։ 1998 թվականին նկարահանվել է «Սուրբ ծննդյան ուղի» ֆիլմում։ 2004 թվականին կատարել է առաջին ռեժիսորական աշխատանքները «Let's Love Hate» ֆիլմի նկարահանման ընթացքում։ Ռեժիսորել է կարճամետրաժ «Maniac» ֆիլմը
2007 թվականին աչկի է ընկել «Disturbia» և «Surf's Up» ֆիլմերում կատարած դերերի համար։ Նույն թվականին ընտրվել է Մայքլ Բեյի «Տրանսֆորմերներ» գիտաֆանտաստիկ ֆիլմի գլխավոր պրոտոգինիստի՝ Սեմ Ուիքլիի դերակատար։ «Տրանսֆերմերները» դարձել է 2007 թվականի ամենահաջողված ֆիլմերից մեկը։
Շայան հիշարժան դերեր է ունեցել նաև «Ուոլ Սթրիթ։ Փողը չի քնում», «Նիմֆոմանուհի» և «Ցասում» ֆիլմերում
Արտաքին հղումներ
Կատեգորիա:Ամերիկացի տղամարդ կինոդերասաններ Կատեգորիա:BAFTA մրցանակի դափնեկիրներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի սցենարիստներ Կատեգորիա:Ամերիկացի կինոպրոդյուսերներ Կատեգորիա:Ամերիկացի կատակերգուներ Կատեգորիա:«Էմմի» մրցանակի դափնեկիրներ Կատեգորիա:Ամերիկացի կինոռեժիսորներ Կատեգորիա:Ամերիկացի տղա երեխա դերասաններ
Աստերոիդների ցանկ (26501-26600)
Աստերոիդների ցանկ (26401-26500) * Աստերոիդների ցանկ * Աստերոիդների ցանկ (26601-26700)
Տնային ոգին ու նպարավաճառը
«Տնային ոգին ու նպարավաճառը» (Nissen hos Spekhøkeren), հեքիաթ, որը 1852 թվականին հրապարակել է դանիացի գրող Հանս Քրիստիան Անդերսենը  , և որը պատմում է տնային ոգու (նիսսե) մասին, որը պետք է ընտրություն կատարի պոեզիայի ու նպարավաճառի կրպակում իրեն տրվող սուրբծննդյան շիլայի միջև։
Էնդրյու Լենգը «Տնային ոգին ու նպարավաճառը» հեքիաթն ընդգրկել է իր «Հեթիաքների վարդագույն գրքում» (1897)։
Spekhøkeren նշանակում է ոչ միայն «նպարավաճառ», այլև նյութապաշտ-«ֆիլիստեր»․ նա բանաստեղծությունների եզակի գրքից պոկված էջերն օգտագործում է այնպիսի ապրանքների փաթեթավորման համար, ինչպիսին է պանիրը։ Այդ պատճառով հեքիաթի վերնագիրն անգլերեն թարգմանվել է նաև որպես «The Goblin and the Huckster» (թարգմ․՝ «Տնային ոգին ու մանրավաճառը»)։
Սյուժե
Մի ուսանողը ապրում է ձեղնահարկում, իսկ նպարավաճառն ապրում է առաջին հարկում տնային ոգու հետ։ Քանի որ նպարավաճառը Սուրբ ծննդյան տոնի առթիվ տնային ոգուն հյուրասիրում է յուղի մեծ կտորով շիլա, տնային ոգին կապված է նպարավաճառի հետ : Մի անգամ ուսանողը գնում է խանութ՝ պանիր և մոմեր գնելու համար։ Այդտեղ նա տեսնում է, որ իր պանիրը փաթաթված է բանաստեղծությունների գրքից պոկված մի թերթով, և պանրի փոխարեն գնում է այդ գիրքը՝ կատակելով, թե խանութպանը պոեզիայի մասին ոչինչ չգիտի։ Տնային ոգին, վիրավորվելով այդ կատակից, կախարդանի միջոցով տան բոլոր իրերին ստիպում է խոսել, և նրանք բոլորն էլ համաձայնում են, որ պոեզիան անօգուտ է։ Տնային ոգին գնում է այդ մասին պատմելու ուսանողին, բայց տեսնում է, որ ուսանողը նստած կարդում է խանութից գնած գիրքը։ Ձեղնահարկում անսովոր լուսավորություն էր։ Գրքից բարձրանում էր շլացուցիչ ճառագայթը և վերածվում հզոր, բարձր ծառի բնի։ Վերջինս իր ճյուղերը լայնորեն տարածել էր ուսանողի վրա։ Դրանից հետո տնային օգին մշտապես վերադառնում էր, որպեսզի դռան դիտանցքից նայի լույսի ծառին, բայց չէր կարող այնտեղ մնալ, քանի որ նպարավաճառը նրան յուղով շիլա էր տալիս։ Մի անգամ, երբ տանը հրդեհ էր բռնկվել, տնային օգին կարմիր գլխարկով վազեց փրկելու բանաստեղծությունների գիրքը և հանկարծ հասկացավ, որ ինքն այդ գիրքը համարում է տան ամենամեծ գանձը։ Այնուամենայնիվ, նա որոշում է, որ այդպես էլ չի կարող ընտրություն կատարել նպարավաճառի ու ուսանողի միջև, քանի որ վերջինս իրեն Սուրբ ծննդյան շիլա (Julegrød) չի տալիս ։
Հրատարակում
«Nissen hos Spækhøkeren» ստեղծագործությունն առաջին անգամ հրատարակվել է 1852 թվականի նոյեմբերի 30-ին և բազմիցս վերատպագրվել է հեղինակի կենդանության օրոք։
Հեքիաթի անգլերեն թարգմանությունն ընդգրկվել է Էնդրյու Լենգի «Հեթիաքների վարդագույն գրքում» (1897) ։
Վերլուծություն
Տիկին Պոլի՝ անգլերեն թարգմանությանը տված «Տնային ոգին ու մանրավաճառը» անվանումը դժվար թե կարելի է սխալ թարգմանություն համարել։ Չնայած spekhøker բառը թարգմանվում է որպես «ապրանքավաճառ» կամ «խանութպան», այն ունի նաև թաքնված ենթատեքստ՝ նկարագրելով այն անձին, որը չարչիական կամ ճղճիմ բնավորության տեր մարդ է, ֆիլիստեր, որը բացակայում է անգլերենից որոշ թարգմանիչների մոտ։
Ստեղծագործության մեջ Անդերսենը նկարագրել է իր սեփական կյանքը։ Դրա առաջին հրապարակումը, որը տպագրվել է սեփական միջոցներով, ջախջախիչ ձախողում է կրել։ Հրատարակությունը նույն ճակատագրին է արժանացել, ինչ հեքիաթում նկարագրվող բանաստեղծությունների գիրքը. էջերը պոկել են, որպեսզի դրանցով պանիր փաթաթեն։ Երբ այս ստեղծագործության պատմողը կարծիք է հայտնում, որ նման դաժան վերաբերմունքի չպետք է արժանանար բանաստեղծությունների նման հրաշալի գիրքը, դա հեղինակի խայթող խոսքն է այն քննադատների հասցեին, որոնք չեն կարողացել գնահատել իր աշխատանքը։
Գրականություն
Կատեգորիա:Հանս Քրիստիան Անդերսենի հեքիաթներ
Սեն Ուան լեզ Ու
Սեն Ուան լեզ Ու (Saint-Ouen-le-Houx), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 78 մարդ, բնակչության խտությունը` 14.97 մարդ/կմ²։ Բնակավայրը զբաղեցնում է 5.21 կմ² տարածք։
2017 թվականի հունվարից Լիվարո, Օքենվիլ, Լեզ Օտել Սեն Բազիլ, Բելլու, Սերքե, Շեֆրևիլ Տոնանկուր, Լա Կրուպթ, Ֆամիյի, Ֆերվակ, Էրտվան, Լը Մենիլ Բակլե, Լը Մենիլ Դյուրան, Լը Մենիլ Ժերմեն, Մել, Լե Մուտիե Յուբեր, Նոտր Դամ դը Կուրսոն, Պրեո Սեն Սեբաստիեն, Սենտ Մարգերիտ դե Լոժ, Սեն Մարտեն դյու Մենիլ Ուրի, Սեն Միշել դը Լիվե, Տորտիզամբեր համայնքների հետ միասին հանդիսանում է Լիվարո Պեի դ'Օժ համայնքի մաս։
Աշխարհագրություն
Գտնվում է Փարիզ քաղաքից 160 կմ արևմուտք, Կան քաղաքից` 50 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 60 աշխատունակ (15-64 տարեկան) բնակիչ, որոնցից ակտիվ էին 31-ը, իսկ ոչ ակտիվները` 29։ Ակտիվության ցուցանիշը կազմում է 51,7 %։ 31 աշխատունակ մարդկանցից աշխատել է 29 անձ (16 տղամարդ և 13 կին)։ Գործազուրկ են եղել 2 անձ (1 տղամարդ և 1 կին)։ 29 անաշխատունակներից 4-ը եղել են աշակերտներ կամ ուսանողներ, 20-ը` թոշակառուներ, իսկ 5-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Դավիթ Գ․ Գրիգորյան
Դավիթ Գ․ Գրիգորյան, հայ ֆուտբոլիստ, հենակետային կիսապաշտպան։ Հանդես է եկել Հայաստանի հավաքականում։
Կենսագրություն
Մեծահասակների մակարդակում հանդես է եկել 2007 թվականից «Արարատ-2»-ում (Երևան) Հայաստանի Առաջին լիգայում։ 2009 թվականին տեղափոխվել է բարձրագույն դիվիզիոնում հանդես եկող «Արարատի» կազմը և մրցաշրջանի ընթացքում 21 հանդիպում է անցկացրել առաջնությունում։ 2009 թվականին դարձել է Հայաստանի սուպերգավաթակիր, ընդ որում Սուպերգավաթի խաղում եղել է «Արարատի» ավագը։ Այնուհետև կրկին հանդես է եկել ակումբի երկրորդ կազմում։ 2012/13 մրցաշրջանի սկզբում խաղացել է Առաջին խմբի «Քինգ Դելյուքս» ակումբում (Երևան), սակայն արդեն 2012 թվականի սեպտեմբերին վերադարձել է «Արարատ», որտեղ հանդես է եկել հաջորդ երեք մրցաշրջաններում՝ խաղալով 50 հանդիպում։ Բարձրագույն խմբում իր միակ գոլը խփել է 2012 թվականի հոկտեմբերի 7-ին «Իմպուլսի» դարպասը՝ իր ակումբին բերելով 1-0 հաղթանակ.
2015/16 մրցաշրջանում խաղացել է «Միկայի» կազմում, սակայն չի կարողացել դառնալ հիմնական կազմի խաղացող՝ անցկացնելով ընդամենը 2 հանդիպում։ 2017 թվականի սկզբին կրկին վերադարձել է «Արարատ», բայց այնտեղ էլ չի կարողացել ամրապնդվել հիմնական կազմում։ Պրոֆեսիոնալ մակարդակում իր վերջին հանդիպումն անցկացրել է 2017 թվականի օգոստոսին։
Մեկ խաղ է անցկացրել Հայաստանի ազգային հավաքականի կազմում 2009 թվականի օգոստոսի 12-ին Մոլդովայի դեմ ։
Ակումբային նվաճումներ
«Արարատ» (Երևան)
Արտաքին հղումներ
Կատեգորիա:Հայ ֆուտբոլիստներ Կատեգորիա:Արարատի ֆուտբոլիստներ Կատեգորիա:Հայաստանի հավաքականի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Միկայի ֆուտբոլիստներ
Համաշխարհային փոստային միություն
Համաշխարհային փոստային միություն (ՀՓՄ - UPU, Union Postale Universelle և Universal Postal Union), 1874 թվականին հիմնադրված միջպետական կազմակերպություն Համաշխարհային փոստային միության կողմից կազմավորվող միասնական փոստային տարածքում փոստային կապի ապահովման և կատարելագործման համար ։ Միավորում է աշխարհի գրեթե բոլոր երկրները ։
Համաշխարհային փոստային միության հիմնադրման հետ 1874 թվականին առաջին անգամ փոստային առաքանիների միատեսակ սակագներ են սահմանվել արտասահման նամակներ և այլ փոստային առաքանիներ ուղարկելու դեպքում ։
Նպատակ
Համաշխարհային փոստային միության նպատակներն են համարվում ․
ՀՓՄ օրգաններ
Կազմակերպչական և կառուցվածքային ՀՓՄ-ները բաժանվում են չորս հիմնական մարմնի։
ՀՓՄ-ն նաև վարում է երկու կոոպերատիվ կազմավորումների գործերը․
Անդամակցություն
Անդամ են հանդիսանում միության կանոնադրությունը և այլ պարտադիր փաստաթղթերը ստորագրած երկրները։ ՄԱԿ-ի անդամ պետությունները միության անդամ են դառնում պարզ հայտարարության միջոցով, մյուս բոլոր ինքնիշխան պետություններն ընդունվում են, եթե դրա համար տրվի միության անդամ պետությունների առնվազն մեկ ձայն։ Ներկայումս, ՀՓՄ-ն միավորում է 192 երկրներ, վերջիններից մեկը 2006 թվականի հուլիսին միացավ Չեռնոգորիան։ Սակայն աշխարհում գոյություն ունեն մի քանի երկրներ, որոնք չեն հանդիսանում ՀՓՄ-ի անդամ․
Գոյություն ունեն նաև ՀՓՄ-ի անդամներ, որոնք ինքնուրույն երկրներ չեն․
Նախապատմություն
Փոստային հաղորդագրությունների զարգացման հետ մեկտեղ, կառավարությունները սկսել են միմյանց հետ կնքել տարանցման այլ անձանց միջոցով նամակագրության առաքման կարգի, փոստային վճարների չափերի և պայմանավորվող կողմերի միջև դրանք բաշխելու մասին փոստային կոնվենցիաներ։ Այդ կոնվենցիաները կնքելիս կողմերը հաճախ հոգ էին տանում առավել շատ բան այն մասին, որ իրենց տարածք հնարավոր ավելի շատ փոստային առաքանիներ գրավեն և երկարացնեն դրանց տարանցման ճանապարհը, և այդպիսով արհեստականորեն բարձրացնում էին տարանցիկ փոստային տուրքերը (որոնք գանձվել էին ըստ քաշի և հեռավորության)՝ դիտարկելով փոստային առաքանիների տարանցիկ անցումը բացառապես որպես եկամուտների աղբյուր։
Մեծ քայլով առաջ էր ավստրո-գերմանական փոստային միությունը, որը կնքվել է 1850 թվականին Պրուսիայի, Ավստրիայի, այլ գերմանական պետությունների և Տաքսիսների փոստի վարչության միջև, փոստային վճարների միատեսակ և միասնական գանձման հիմունքներով։ Այս միությունը դադարեցրեց իր գոյությունը 1866 թվականի պատերազմից հետո, սակայն 1867-1873 թվականների ընթացքում նախ Հյուսիս-գերմանական միությունը, ապա Գերմանական կայսրությունը կնքեցին մի շարք փոստային կոնվենցիաներ։
Ստեղծում
ՀՓՄ-ն հիմնադրվել է 1874 թվականին Բեռնում կայացած Միջազգային փոստային Կոնգրեսում՝ «Համընդհանուր փոստային միություն» անվամբ, հյուսիսգերմանական միության գլխավոր փոստմեյստեր Հենրիխ ֆոն Ստեֆանի նախաձեռնությամբ և 22 պետությունների ներկայացուցիչների ներկայությամբ ։ Գերմանիայի առաջարկած հիմնական սկիզբը փոստային տարածքի միասնությունն է, ամբողջական ազատությունը և տարանցման հնարավոր անհատույց լինելը, փոստային տաքսայի միասնությունը և հավասարակշռման սկզբունքը, այլ ոչ թե փոստային վճարների բաշխումը, մասն ընդունվել է ամբողջությամբ, մի մասը ծառայել է որպես տարբեր տեսակի փոխզիջումների առարկա։
Հոկտեմբերի 9-ին այդ Կոնգրեսում ընդունվել է «համընդհանուր միասնական փոստային պայմանագիրը», որը տարածվել է Ավստրո-Հունգարիայում, Բելգիայում, Մեծ Բրիտանիայում, Գերմանիայում, Հունաստանում, Դանիայում, Իսպանիայում, Իտալիայում, Լյուքսեմբուրգում, Նիդեռլանդներում, Նորվեգիայում, Պորտուգալիայում, Ռուսաստանում, Ռումինիայում, Սերբիայում, Թուրքիայում, Չեռնոգորիայում, Շվեյցարիայում, Շվեդիայում, իսկ արտաեվրոպական երկրներից՝ Ամերիկայի Միացյալ Նահանգներում և Եգիպտոսում։ Ֆրանսիան Փոստային միության կազմի մեջ է մտել միայն 1876 թվականի հունվարի 1-ից ։
Օգտագործված լեզուներ
Երկար ժամանակ ՀՓՄ-ի պաշտոնական լեզուն ֆրանսերենն էր, իսկ բանվորները՝ ռուսերենը, անգլերենը և իսպաներենը։ Ներկայումս պաշտոնական լեզուն ֆրանսերենն է, աշխատանքային լեզուն 1994 թվականին եղել է անգլերենը։ Միևնույն ժամանակ, ՀՓՄ փաստաթղթերի և հրապարակումների մեծ մասը (ներառյալ «փոստային միություն» ամսագիրը) հասանելի են ՄԱԿ-ի հիմնական լեզուներով՝ արաբերեն, չինարեն, անգլերեն, ֆրանսերեն, ռուսերեն, իսպաներեն և պորտուգալերեն ։
ՀՓՄ հուշարձան
Բեռնում Համաշխարհային փոստային միության կազմակերպության հիշատակին հուշարձան է կանգնեցվել։ 1902 թվականին, միջազգային կոնգրեսի հանձնարարությամբ, դրա նախագծի մշակմամբ զբաղվել է Շվեյցարիայի Դաշնային խորհուրդը ։ Հայտարարվել է միջազգային մրցույթ, որի համար տրամադրվել է 122 էսքիզ։ Քանդակագործներին տրամադրվել է հուշարձանի ձևի և նյութի ընտրության ազատություն։ Ժյուրին գլխավորել Է Ցյուրիխի արվեստի դաշնային հանձնաժողովի նախագահ, պրոֆեսոր Ֆ. Բլյունտշլին։ Ժյուրին կանգնեցրել է իր ուշադրությունը հուշարձանի վեց նախագծերի վրա և առաջարկել հեղինակներին մանրամասն մշակել իրենց էսքիզները։ Մրցույթի երկրորդ փուլում հաղթող է ճանաչվել ֆրանսիացի քանդակագործ Ռենե դե Սեն Մարսոն։
Հուշարձանը ամպերի վրա բարձրացող երկրագունդ է։ Այն շրջապատում է հինգ կանանց մի խումբ, որոնք մարմնավորում են աշխարհի հինգ մասերը։  Հուշարձանի հիմքը Շվեյցարիայի լեռներն են, որոնց թվում է Բեռն քաղաքի այլաբանական պատկերը ։
ՀՓՄ-ի հետ կապված հոբելյանական տարեթվերի կապակցությամբ որոշ երկրներում ևս տեղադրվել են փոստային արկղեր։
Արտաքին հղումներ
Կատեգորիա:Կազմակերպություններ այբբենական կարգով Կատեգորիա:Միջկառավարական կազմակերպություններ
Սերեբրյանսկի (խուտոր, Ալեկսեևսկի շրջան)
Սերեբրյանսկի (Серебрянский), խուտոր Ռուսաստանի Վոլգոգրադի մարզի Ալեկսեևսկի շրջանի կազմում։
Բնակչությունը վերջին գրանցված տվյալներով կազմում էր 150 մարդ։
Արտաքին հղումներ
Կատեգորիա:Ռուսաստանի խուտորներ Կատեգորիա:Ռուսաստանի Վոլգոգրադի մարզի Ալեկսեևսկի շրջանի բնակավայրեր
Սենոե (գյուղ, Բելոգորսկի շրջան)
Սենոե (Сінне, Tana Geldi), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Տանագելդի։
Մատաձմեն
Մատաձմեն, գյուղ Արևմտյան Հայաստանում, Բիթլիսի վիլայեթի Սպարկերտի գավառակում։
1880-ական թվականներին ուներ 15 տուն հայ բնակիչ։
Մատաձմենից ոչ հեռու գտնվում էր Սկավառակ կամ '''Սպարկերտի Շիրինց Ս. Գևորգ''' հոյակերպ հայկական վանքը ։
Ծանոթագրություններ
Կատեգորիա:Արևմտյան Հայաստանի գյուղեր
Ավազից և մշուշից տունը
Ավազից և մշուշից տունը (House of Sand and Fog), ամերիկյան դրամա, Վադիմ Պերելմանի ռեժիսորական առաջնելույթը, որը նկարահանվել է 2003 թվականին։ Հիմնված է Անդրե Դյուբյուի վեպի վրա։
Սյուժե
Ֆիլմի հիմքում ամերիկյան երազանքի պատմություն է, կործանման դատապարտված երկու մարդկանց մասին, ովքեր պատրաս են ամեն ինչի, միայն թե ապացուցեն տունը ձեռք բերելու իրենց իրավունքը։
Կետի Նիկոլոյի համար տունը, որտեղ նա ծնվել և մեծացել է, տունը, որը նրա հայրը գնում էր 30 տարիների ընթացքում, և որն իր մահից հետո կտակել էր Կետիին և նրա եղբորը, ալկոհոլային կախվածությունից հետո նորմալ կյանքի վերադառնալու վերջին հույսն էր։ Բայց տեղական իշխանության բյուրոկրատական սխալի արդյունքում նրան վտարում են սեփական տնից, և Կետին մնում է փողոցում։ Ամուսինն ավելի վաղ էր նրանից հեռացել, մայրն ապրում է հեռու, իսկ եղբայրը զբաղված է սեփական խնդիրներով, այդ իսկ պատճառով նրան ոչ ոք չի աջակցում։ Փաստաբանի դիմելը ևս չի օգնում։ Աղջկան մնում է միայն հետևել, թե ինչպես է աճուրդով վաճառված իր տանը հաստատվում նոր տերը, և սկսում է կահավորել իր ճաշակով։
Տան նոր տիրոջ՝ իրանական ծագմամբ ամերիկացի Մասուդ Ամիր Բերանի համար այդ տունը վերջապես ամուր հիմք ունենալու հնարավորություն, և «ամերիկյան երազանքին» ընդառաջ կատարած առաջին քայլն է։ Բերանին նախկինում Իրանի անվտանգության պետական նախարարության սպա էր Պեհլևի շահի կառավարման օրոք, բայց բոլորին ներկայանում էր որպես իրանական ВВС-ի նախկին փոխգնդապետ։ Իսլամական հեղափոխությունից հետո, վախենալով դատաստանից, նա ստիպված էր ընտանիքի հետ փախչել ԱՄՆ։ Չնայած լուրերին նա այնքան էլ հարուստ չէր, և գումար էր վաստակում չգարշելով ոչ մի աշխատանքից, որպեսզի պահպանի ունևորության պատրանքը։ Աղջկա ճոխ հարսանիքից հետո նրա ընտանիքը ստիպված էր թողնել թանկ վարձով բնակարանը և նա իր վերջին խնայողությունները ներդնում է տան գնման մեջ, որի տանիքից երևացող տեսարանը նրան հիշեցնում էր Կասպից ծովի տեսարանը, Իրանի նրանց շքեզ ամառանոցից։
Առանց տանիքի և գոյության համար միջոցների մնացած Կետիին ցանկանում է օգնել ոստիկանապետի տեղակալ Լեստեր Բարդորը, ով ներկա էր գտնվել տնից նրա վտարմանը։ Տարաձայնություն է սկսում, որը վերաճում է մինջմշակութային, մինջկրոնական մինջէթնիկական կոնֆլիկտի։
Երկու հերոսներն էլ հաստատուն նպատակ ունեն։ Այդ ամառանոցը, սովորական տուն չէ, այն մի վայր է, որտեղ գոյություն ունի ընտանիք։ Ընտանիք, որը կորցրել է, և հիմա փորձում է հետ բերել Կետին, իսկ Բերանին փորձում է փրկել փլուզումից։ Նրանք պայքարում են ոչ թե վերացության, այլ ինչ որ անձնական բանի համար։ Եվ այստեղ մեղավորներ կամ անմեղներ չկան։ Կետիին անարդրացիորեն վտարել են իր իսկ տնից, բայց Բերանին նույնպես ցանկանում է իր ընտանիքի կյանքը երջանիկ դարձնել։ Բոլորը փորձում են ապացուցել իրենց ճշմարիտությունը, վերականգնել արդարությունը, որը յուրաքանչյուրի համար յուրովի է։ Շատ ուշ հերոսները հասկանում են, որ սկսել են կորցնել մարդկայնությունը, սեփական երազանքի համար պայքարի ճանապարհին, շատ ուշ նրանք հասկանում և ընդունում են ուրիշի երազանքը։ Վերջաբանի ողբերգությունը հանկարծակի է գալիս, ինչպես խիտ մառախուղը սահում է օվկիանոս, երկիրը ընկղմվում է խավարի մեջ։ Զոհվում են մարդիկ, չնայած ոչ ոք մահ չէր ցանկանում, կյանքը կործանվում է, քանի որ արդեն ուշ է ոչ մեկի ներողությունը, ոչ մեկի երդումները չեն ուղղում կատարվածը։
Տունը ոչ մեկին չի անցնում, քանի որ պարզ է դառնում՝ այն չի վերադարձնի կորցրածը, այն արդեն վերադարձի խորհրդանշան չէ, այլ՝ կորստի։
Կեչի թղթյա
Կեչի թղթյա, կեչածաղկավորների ընտանիքի, կեչազգիների ցեղի բույս։
Նկարագրություն
Հզոր, ճյուղավորված ծառեր են՝ 25-30 մ բարձրությամբ և 1-1,2 մ բնի տրամագծով։ Սաղարթը ցրված է, անկանոն ձևի։ Բնի և բազմամյա ճյուղերի կեղևը սպիտակ է կամ սպիտակ-վարդագույն, չափազանց երկար, երբեմն 15-20 սմ-ի հասնող դեղնավուն կամ շագանակագույն ոսպնյակներով։ Վերնակեղևը բնից հեշտությամբ է անջատվում նեղ, հորիզոնական շերտերով։ Ընձյուղները մազմզուկապատ են, ծածկվածնոսր, խեժային գեղձիկներով, կանաչավուն են կամ բաց դեղնագույն։ Ավելի ուշ ստանում են փայլուն մուգ դարչնագույն գունավորում և մերկանում են։ Բողբոջները նեղ-ձվաձև են, 4-8 սմ երկարությամբ և 2-5 սմ լայնությամբ, սրածայր, կլորավուն, սեպաձև կամ հատված հիմքով, ատամնասղոցաեզր, երբեմն թեթևակի բլթակավոր, սկզբում ծածկված աղվամազով, ավելի ուշ մերկանում են և ստանում անփայլ, կանաչավուն գունավորում։ Կոթունները հաստ են, մազմզուկապատ, 1,5-3 սմ երկարությամբ։ Պտղաբերող կատվիկները հասնում են 2-5 սմ երկարության և 1 սմ տրամագիծ ունեն, կախված են նուրբ, խեժապատ կոթուններից։ Թեփուկների երկարությունը 5 մմ է, միջին բլթակը ավելի երկար է կողմնայինից, թևիկները լայն են ընկուզիկից։ Պտուղները հասունանում են օգոստոս-սեպտեմբերին։ Արմատային համակարգը մակերեսային է։
Կիրառություն
Խորհուրդ է տրվում լայնորեն ներդնել ինչպես դեկորատիվ, պարտիզագործության, այնպես էլ անտսամշակության բնագավառում ։
Ծանոթագրություններ
Կատեգորիա:Կեչազգիներ
Լեմմիկյուլա
Լեմմիկյուլա (Lemmikküla), գյուղ Էստոնիայի Լյաենեմաա նահանգի Կուլլամաա շրջանում։
2011 թվականի տվյալներով գյուղում բնակվում էր 9 մարդ։
Արտաքին հղումներ
Կատեգորիա:Էստոնիայի Լյաենեմաա նահանգի Կուլլամաա շրջանի բնակավայրեր Կատեգորիա:Էստոնիայի գյուղեր
Սարգիս Շնորհալի
Սարգիս Շնորհալի Սարգիս Մեկնիչ (ծննդյան և մահվան թվականները անհայտ են), XII դարի հայ մատենագիր։
Սովորել է Կարմիր վանքում, հետագայում հաստատվել է Քարաշիթի վանքում (Կիլիկիա)։ Գրական գործունեության մեջ հետևել է արևելյան քրիստոնեական եկեղեցու հայրեր Գրիգոր Աստվածաբանին, Բարսեղ Կեսարացուն, Եփրեմ Ասորուն։ Հեղինակել է մի շարք ճառեր, խրատներ, աստվածաբանական երկերի մեկնություններ։ Լեզվի գեղեցկության և խորիմաց վարդապետության համար ստացել է «Շնորհալի» մականունը։ Սարգիս Շնորհալու աշխատություններից առանձնապես հայտնի է «Մեկնութիւն Կաթողիկեայց»-ը։
Կատեգորիա:Հայ մատենագիրներ Կատեգորիա:Հայ գիտնականներ
Ուձ Յոլ
Ուձ Յոլ (Удзь-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Բուբ գետի աջ ափին՝ 24 կմ հեռավորության վրա։ Գետի երկարությունը կազմում է 10 կմ, ջրհավաք ավազանը՝ 29,2 կմ2։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա ։
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Աշխարհը յուրայի դարաշրջանում (ֆիլմ)
«Աշխարհը յուրայի դարաշրջանում» (Jurassic World), ամերիկյան արտադրության ֆանտաստիկա, արդեն «Յուրայի դարաշրջանի այգի» ֆիլմի չորրորդ թողարկումն է։ 2015 թվականի մայիսի 29-ին Փարիզում տեղի ունեցավ ֆիլմի վարձույթը։ Ֆիլմը Ռուսաստան և Ուկրաինա է եկել նույն տարվա հունիսի 11-ին ։
Այս ժամանակներում ֆիլմը համարվում է 2015 թվականի ամենաթանկ ֆիլմը, իսկ ամբողջ ֆիլմերի պատմության մեջ իր թանկությամբ զբաղեցնում է երրորդ տեղը՝ 1,6 միլիարդ դոլլարով։
Սյուժե
Իրադարձությունները կատարվում են «Յուրայի դարաշրջանի այգի»ի ժամանակներից 22 տարի անց։ Ջոն Հեմոնդ անունով մի մարդ, որոշում է Նուբլար կղզին կիսել երկու մասի։ Մի մասում նա հիմնում է մեծ այգի և այն կոչում Յուրա ի պատիվ իր երեխաներից մեկի, իսկ մյուս մասում նա հիմնում է մի հետաքրքիր և ժամանցային վայր, որտեղ բոլորը կարող են զվարճանալ և հանգստանալ։ Յուրայի այգում շատ տարիներ անց մի ընկերություն որոշում է, մարդկանց կյանքն ավելի հետաքրքիր դարձնել և ստեղծում է մի ահռելի դինոզավրի, և նրան կոչում Ինդոմինուս Ռեկս։ Ֆիլմի առաջին հատվածում ցույց են տալիս, թե ինչպես են ձվից դուրս գալիս փոքրիկ Ռեկսերը, սակայն նրանցից միայն մեկին է հաջողվում իր կյանքը շարունակել վայրի բնությունում։
Օուենին հաջողվում է փրկվել դինոզավրից և նա հետ է վերադառնում կենտրոնական շտաբ։ Բոլորի հետ միասին նա կենտրոնացած նայում է, թե ինչպես են ռենջերները գնում ջունգլիի խորքերը, դինոզավրին որոնելու համար։ Նրանց ղեկավարը նկատում է, որ իր խմբի տղաների մոտի զենքերով չեն կարող սպառնալ դինոզավրին, և զգուշացնում է, որ սա շատ մեծ ծավալի գործ է, և ռենջերները չեն կարող այս գործից գլուխ հանել իրենց զենքերով։ Նրա զգուշացումները ցավոք նորից անտեսվում են։ Այդ ժամանակ թիմի անդամները տեսնում են, որ դինոզավրին հաջողվել է կոտրել պատնեշը, և ազատվել դրանից։ Ռենջերների թիմի ղեկավար՝ Կատասի Համադան հայտնում է, որ Ինդոմինուս Ռեքսը ունի մի յուրօրինակ կարողություն, նա կարողանում է իր մաշկի գույնը փոխել, իր շրջապատի գույնով ներկվել։ Ռենջերները բազում կորուստներ ունենալով, նահանջում են դեպի շտաբ։ Օուենն առաջարկում է էվակուացնել կղզին, բայց Քլերը հրաժարվում է, մտածելով, որ նրանք կարող դինոզավրին կանգնեցնել, և ասում է, որ մոտակայքում գտնվող բոլոր տեսարժան վայրերը պետք է մի քանի շաբաթով փակել։
Մասրանին իր հերթին մեկնում է լաբորատորիա, որպեսզի զրուցի «InGen» ընկերության գլխավոր բժիշկ՝ Հենրի Վույի հետ։ Նա էլ իր հերթին պատմում է, որ Ինդոմինուս Ռեքսի ԴՆԹ-ի մեջ ավելացրել են մի յուրօրինակ նյութ, որը հնարավորություն է տալիս ցանկացածին օժտվել անիրական հնարավորություններով։ Վուն խոստովանում է, որ Այգիի տարածքում գտնվող բոլոր դինոզավրներին ներարկել են այդ նյութից, սակայն նրանք մինչ դա անելը սկզբից անպայման պետք է թակարդներ պատրաստեն այնուհետև կկարողանան օգտագործել այդ յուրօրինակ հնարավորությունները։
Այդ ժամանակներում Քլերը, Զակը և Գրեյը փախչում են Զարիի մոտից։ Նրանք հայտնվում են «Տիրանոզավր Ռեքսի թագավորություն»ում, որտեղ նրանք նկատում են մոզազավրի կերակրի ամաններ։ Այնուհետև եղբայրները շրջում են արգելված գոտու ողջ տարածքով, և դուրս են գալիս ջունգլիի վերաբացված դարպասներից։ Այնտեղ էլ հենց նրանց վրա հարձակվում է Ինդոմինուս Ռեքսը։ Եղբայրներին հրաշքով հաջողվում է փրկվել մահից, նետվելով ջրվեժի մեջ։ Օուենը և Քլերը մեկնում են ջունգլի, որպեսզի գտնեն նրանց։ Զակը և Գրեյը հայտնվում են մի ավտոտնակում, որտեղ տեսնում են, որ մի երկու տղա մեքենա են նորոգում և մեքենայով հեռանում այդտեղից։ Օուենին և Քլերին չհաջողվեց նրանց հասնել, սակայն նրանք արդեն զգում էին, որ Ինդոմինուս Ռեքսը շատ շուտով նրանց մոտ կլինի։ Սկզբից Ռեքսը նրանց չի նկատում, սակայն հետո հասնելով տանիքը փորձում է գտնել նրանց հետքերը, բայց ապշում է, երբ տեսնում է ռազմական հզոր ինքնաթիռներին։ Ռեքսը սկսում է խելագարի պես փախչել թռչնատուն, բայց ամբողջ ճանապարհին ինքնաթիռը նրան կրակում էր, այդպիսով ոչնչացնելով Սայմոն Մասրանիի այգու մի փոքրիկ տարածքը։ Ռեքսը բացում է իր թագավորության տանիքը և ինքնաթիռի վրա բաց թողնում պտերազավրներին և դիմորզավրներին, որոնք էլ ոչնչացնում են ինքնաթիռը։ Մասրանին չի կարողանում պահել իր ինքնաթիռի կառավարությունը, և ընկնում է։ Նա մահանում է, երբ ինքնաթիռը ընկնում և պայթում է։
Այդ ժամանակ Զակը և Գրեյը մեքենայով մոտենում են անվտանգ տարածքի դարպասներին, և նրանց առջև դարպասները բացում են թիկնապահները։ Այդտեղ են նաև գալիս Օուենը և Քլերը։ Հանկարծ այդ անվտանգ տարածքի վրա հարձակվում են օդային պտերոզավրները, որոնք սպանում են տասնյակ մարդկանց։ Նրանք իրենց մարդասպանների ցանկը սկսել են Քլեր Զարիի օգնականով, որին բառացի իրենց կեր էին դարձրել։ Օուենի վրա նրանցից մեկը հարձակվում է, սակայն Քլերը փրկում է իր ընկերոջը, և Օուենը շնորհակալության տեղը համբուրում է նրան։
Վիկ Հոսկինսը ցանկանում է իր որոնողական գաղտնի զենքի օգնությանը դիմել, որպեսզի արագ գտնի Ինդոմինուս Ռեքսին։ Օուենը իր հերթին համաձայնվում է, բայց երկար մտածելուց հետո։
Երկար կռիվներից հետո Օուենին հաջողվում է ագրեսիվ դինոզավրներին մեկուսացնել մի ապահով վայր, որտեղ այլևս ոչ ոք պետք է չմտնի։ Իսկ նա հետ է վերադառնում հաղթանակած։
«Աշխարհը յուրայի դարաշրջանում» այս աղետալի իրադարձություններից հետո նորից որոշ ժամանակով փակվում է։ Շոկի մեջ գտնվող անձնակազմը և ողջ մնացած մարդիկ, նստած են կղզու ափին և սպասում են իրենց օգնության եկող նավին, որն այդտեղ էր գալիս Կոստա-Ռիկայից։ Հաջորդ առավոտյան Զակի և Գրեյի մոտ թռչում են իրենց ծնողները։ Իսկ Քլերը և Օուենը պարզում են իրենց հարաբերությունները (որ նրանք միշտ իրար հետ կլինեն) և հեռանում են։
Արտաքին հղումներ
Կատեգորիա:2015 ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Ամերիկյան արկածային ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր դինոզավրերի մասին Կատեգորիա:Legendary Pictures ֆիլմեր Կատեգորիա:Amblin Entertainment ֆիլմեր Կատեգորիա:Universal Pictures ֆիլմեր Կատեգորիա:IMAX ֆիլմեր Կատեգորիա:Ամերիկյան եռաչափ ֆիլմեր Կատեգորիա:Նոր Օռլեանում նկարահանված ֆիլմեր Կատեգորիա:2010-ականների արկածային ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների սիքվել ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ամերիկյան էքշն արկածային ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:2010-ականների գիտաֆանտաստիկ էքշն ֆիլմեր
Փոքրիկ մուրացիկը
«Փոքրիկ մուրացիկը» (Joven mendigo), բարոկկոյի դարաշրջանի իսպանացի նկարիչ Բարտոլոմե Էստեբան Մուրիլյոյի նկարներից։ Այս ստեղծագործությունը հեղինակը վրձնել է 1645-ից 1650 թվականներն ընկած ժամանակահատվածում։ Յուղաներկով կտավի չափերն են 134 × 100 սմ։
Այսօր «Փոքրիկ մուրացիկը» ստեղծագործությունը պահպանվում և ցուցադրվում է Լուվրի թանգարանում (Փարիզ, Ֆրանսիա)։
Պատմություն
Ենթադրվում է, որ այս ժանրային կտավը Բարտոլոմե Էստեբան Մուրիլյոն նկարել է ֆլամանդացի վաճառականների պատվերով, որոնք ապրում էին Սևիլյայում։ Այս ոճը, որտեղ ներկայացված է ամենօրյա կյանքը, բարձր էր գնահատվում Ֆլանդրիայում։ Մուրիլյոն, Իսպանական ոսկեդարի վերջին նկարիչներից մեկը, նախևառաջ կրոնական նկարիչ էր ։
Մի քանի տերեր փոխելով՝ ի վերջո այս կտավը գնել է Լուի XVI արքան 2400 լիվրով։ Ֆրանսիական հեղափոխությունից հետո այն տեղափոխվում է Լուվր, ուր ցայսօր էլ գտնվում է։
Նկարագիր
«Փոքրիկ մուրացիկը» ստեղծագործությունը անվանում են նաև «Ոջլոտած տղան», քանի որ կտավում պատկերված է չքավոր մի տղա, որը մաքրում է հագուստի ոջիլները։ Տղան նստած է մի սենյակում, որը բանտախցի է նման։ Ցնցոտիավոր երեխան պատկերված է հատակին նստած դիրքով։ Արևի վառ լույսը ներթափանցում է պատուհանից՝ լուսավորելով չքավորի կեղտոտ, քրքրված հանդերձանքը։ Նրա բոկոտն ոտքերի մոտ թափված են ծովախեցգետնի մնացորդներ։ Տղայի կողքին հարդե զամբյուղ է, որի մեջ խնձորներ են պատկերված։ Դրա կողքին էլ կավե սափորով ջուր է. ըստ երևույթին դրանք տղայի կերակուրն են։ Սակայն երեխան զբաղված չէ սնունդի հոգսով, այլ հույժ ուշադրությամբ մաքրում է վերնաշապիկի ծալքերի ոջիլները։
Թեոֆիլ Գոթիեն այսպես է արտահայտվել «Փոքրիկ մուրացիկը» ստեղծագործության մասին.
Արտաքին հղումներ
Կատեգորիա:1650 նկարներ Կատեգորիա:Բարտոլոմե Էստեբան Մուրիլյոյի նկարներ Կատեգորիա:Լուվրի նկարներ Կատեգորիա:Իսպանիայի արվեստ Կատեգորիա:Բարոկկո արվեստ
Հայկական հարցը ըստ փաստաթղթերի
Հայկական հարցը ըստ փաստաթղթերի (La Question Arménienne, A la lumière des documents), Մարսել Լեարի (Գրիգոր Զոհրապ) 1913 թվականին ֆրանսերեն հրատարակած գիրքն է, որտեղ ներկայացնում է ներկայացնում է հայկական հարցի պատմությունը։
Հեղինակ
Մարսել Լեարը Գրիգոր Զոհրապի (1861-1915) ծածկանունն է։ Նշանավոր գրող, քազաքագետ, փաստաբան և բարեգործ։ 1908 թ. ընտրվել է թուրքական Պառլամենտի պատգամավոր։ Դաժանորեն սպանվել է 1915 թվականի հուլիսին աքսորի ճանապարհին։
Բովանդակություն
Հեղինակը ներկայացնում է հայկական հարցի պատմությունը, նրա միջազգայանացումը։ Առանձին անդրադառնում է ռուս-թուրքական պատերազմից հետո Սան-Ստեֆանոյի և Բեռլինի պայմանագրերին։ Երկրորդ գլխում ամփոփվում է վիճակագրական տվյալներ հայ բնակչության թվի վերաբերյալ, նրանց ընգրկվածությունը կայսրության հասարակական և տնտեսական կյանքում։ Երրորդ գլուխում նշվում է թուրքական կառավարության կողմից ռեֆորմները չիրականացնելու հիմնական տնտեսական, քաղաքական, սոցիալական և կրոնական պատճառները։ Հեղինակը գրքին կցել է նաև հայոց պատրիարքարանի կողմից 1882 թվականի և 1912 թվականի Օսմանյան կայսրությունում հայ բնակչության վիճակագրական աղյուսակները ։
Ալեքսանդր Բոբրովսկի
Ալեքսանդր Անդրեևիչ Բոբրովսկի (Александр Андреевич Бобровский, ), Խորհրդային բանակի կապիտան, 1956 թվականին խորհրդային զորքերի կողմից Հունգարական հեղափոխության ճնշման մասնակից, Սովետական Միության հերոս (1956)։
Կենսագրություն
Ալեքսանդր Բոբրովսկին ծնվել է 1922 թվականի հոկտեմբերի 8-ին Ռուսաստանի Ռյազանի նահանգի Ռանենբուրգի շրջանի Լոմովոե գյուղում (ներկայում՝ Չապլիգինսկի շրջան, Լիպեցկի մարզ), գյուղացու ընտանիքում։ Ստացել է ոչ լրիվ միջնակարգ կրթություն։ 1940 թվականին զորակոչվել է Բանվորագյուղացիական Կարմիր բանակ։ 1941 թվականին Բալաշով քաղաքում ավարտել է օդաչուների ռազմական ավիացիոն դպրոցը։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների տարիներին նախ ծառայել է Հյուսիսկովկասյան ռազմական շրջանի պահեստային ավիագնդում, ապա այլ զորամասերում։ 1945 թվականից անդամակցել է Կոմունիստական կուսակցությանը։ 1950-ական թվականներին Ալեքսանդր Բոբրովսկին ծառայել է խորհրդային բանակի հատուկ կորպուսում, որ գտնվում էր Հունգարիայի Ժողովրդական Հանրապետության տարածքում։ 1956 թվականի նոյեմբերին կապիտան Ալեքսանդր Բոբրովսկին եղել է 177-րդ գվարդիական ռմբակոծիչ ավիադիվիզիայի 880-րդ գվարդիական ռմբակոծիչ ավիագնդի էսկադրիլիայի հրամանատար։ Աչքի է ընկել 1956 թվականի Հունգարական հեղափոխության ճնշման ժամանակ ։
1956 թվականի նոյեմբերի 7-ին Ալեքսանդր Բոբրովսկին՝ որպես Իլ-28 ռմբակոծիչի անձնակազմի հրամանատար, կատարել է ռազմական առաջադրանքը՝ լուսանկարել հունգարական ռազմական գործարանները։ Ինքնաթիռում նրա հետ միասին գտնվել են նաև ղեկապետ, գվարդիայի կապիտան Դմիտրի Կարմիշինը և ռադիստ ավագ լեյտենանտ Վլադիմիր Յարցևը։ Առաջադրանքը կատարելուց հետո՝ օդանավակայան վերադառնալու ճանապարհին, նրանց ինքնաթիռն Չեպել կղզու մոտ ենթարկվել է զենիթային գնդակոծման և ընկել։ Անձնակազմի բոլոր անդամները զոհվել են։ Բոբրովսկու, Յարցևի ու Կարմիշինի մարմինները տեղափոխվել են ԽՍՀՄ և թաղվել Ուկրաինական ԽՍՀ Լվով քաղաքի Լիչակովի գերեզմանատանը ։
ԽՍՀՄ Գերագույն խորհրդի նախագահության՝ 1956 թվականի դեկտեմբերի 18-ի հրամանով ռազմական պարտքի կատարման ժամանակ ցուցաբերած արիության ու խիզախության համար գվարդիայի կապիտան Ալեքսանդր Բոբրովսկուն հետմահու շնորհվել է Սովետական Միության հերոսի կոչում։ Նրան շնորհվել են նաև Լենինի շքանշան և մեդալներ ։
(5997) Դիրաք
(5997) Դիրաք (Dirac), աստերոիդ աստերոիդների հիմնական գոտում։ Հայտնաբերվել է 1983 թվականի հոկտեմբերի 1-ին Անտոնին Մրկոսի կողմից Կլետում ։
Արտաքին հղումներ
Կատեգորիա:1983 թվականին հայտնաբերված աստղագիտական մարմիններ Կատեգորիա:Անտոնին Մրկոսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սատաղ
Սատաղ, Սատալա, Սադալա, Սատաղացվոց քաղաք, քաղաք Փոքր Հայքում, Գայլ գետի վերին հոսանքի շրջանում։ Հավանաբար կոչվել է համանուն գավառի անունով։
Ըստ Պտղոմեոս Կլավդիոսի, գտնվել է Օրբալիսենե ստրատեգիայի կամ զորավարության կազմում։ Որոշ ուսումնասիրողներ Սատաղը նույնացնում են Պլինիոս Ավագի հիշատակած Կեսարեա քաղաքին։ Մ․ թ․ ա․ 2-րդ դարի վերջին Փոքր Հայքի հետ միացվել է Պոնտական թագավորությանը, վերջինիս անկումից (մ․ թ․ ա․ 66) հետո՝ Հռոմեական կայսրությանը։ Պարթևա-հռոմեական մրցակցության շրջանում խիստ աճել է Սատաղի ռազմաստրատեգիական նշանակությունը։ Սատաղը դարձել է Հռոմեական կայսրության արևելյան յոթ լեգեոններից մեկի բանակատեղին։ Հռոմեական նվաճողները (Անտոնիոս, Կորբուլոն, Տրայանոս և ուրիշներ) հիմնականում Սատաղի վրայով են մտել Մեծ Հայք։ Միաժամանակ, Սատաղը կարևոր առևտրական հանգուցակետ է եղել Մեծ Հայքի և Ամիսոս, Սինոպ, Տրապիզոն սևծովյան քաղաքների միջև։ Օտար աղբյուրները Սատաղը հիմնականում հիշատակում են՝ կապված Հռոմեական և Բյուզանդական կայսրությունների մղած պատերազմների հետ։
Փոքր Հայքի 378-386 թվականների բաժանմամբ Սատաղը մտել է Առաջին Հայքի մեջ, որի կազմում է մնացել նաև Հուստինիանոս I կայսեր 536 թվականի վարչական նոր վերափոխությունից հետո։ Հուստինիանոս I քանդել է տվել Սատաղի խարխլված պարիսպները և քաղաքը շրջապատել նոր ամրություններով (նախապարիսպ և պարիսպ)։ Պարսկական զորքերը 7-րդ դարի սկզբին պարտության մատնելով բյուզանդական ուժերին, գրավել են Սատաղը։ Արաբա-բյազանդական կռիվների ժամանակաշրջանում Սատաղը աստիճանաբար անշքացել է և վերածվել փոքրիկ բնակավայրի։ Ներկայումս Սատաղը (թուրքերեն՝ Սադաղ) գյուղ է Թուրքիայի Գյումուշխանեի իլում։
Սատաղի մոտակայքից է գտնվել Անահիտ աստվածուհու պղնձաձույլ արձանի գլուխը (պահվում է Լոնդոնի Բրիտանական թանգարանում։
Կատեգորիա:Փոքր Հայքի բնակավայրեր Կատեգորիա:Թուրքիայի հռոմեական տեղավայրեր Կատեգորիա:Ասիայի կաթոլիկ նստավայրեր Կատեգորիա:Թուրքիայի հռոմեական քաղաքներ Կատեգորիա:Բյուզանդիայի քաղաքներ Կատեգորիա:Թուրքիայի գյուղեր
Սևերնոե (գյուղ, Բելոգորսկի շրջան)
Սևերնոե (Северне, Ceppar), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Ջեպար։
2001 թվականի տվյալներով Սևերնոե գյուղում բնակվում էր 166 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Բելոգորսկի շրջանի բնակավայրեր Կատեգորիա:Ուկրաինայի գյուղեր
Speechless (երգ, Dan + Shay)
«Speechless», ամերիկյան Dan + Shay քանթրի դուետի երգը, որը թողարկվել է 2018 թվականի օգոստոսի 6-ին Warner Bros. Nashville լեյբլում որպես նրանց «Dan + Shay» (2018) դեբյուտային ստուդիական ալբոմի երկրորդ սինգլ։ Որպես պրոմոսինգլ երգը ռադիոյով թողարկվել է 2018 թվականի մայիսի 18-ին ։ Սինգլը հասել է առաջին հորիզոնականին Country Airplay ռադիոեթերային հիթ-շքերթում և առաջին հորիզոնականին Hot Country Songs ընդհանուր քանթրի հիթ-շքերթում, ԱՄՆ-ում ստացել է եռակի պլատինե հավաստագրում։
Պատմություն
Երգը թողարկվել է 2018 թվականի օգոստոսի 6-ին որպես Warner Bros. Nashville լեյբլի երկրորդ սինգլ ։
Արձագանքներ
Երգը դրական արձագանքներ է ստացել երաժշտական քննադատների և առցանց հրատարակությունների կողմից, օրինակ՝ Rolling Stone ամսագրի լրագրող Ջոն Ֆրիմանից ։
Երաժշտական տեսահոլովակ
Երգի երաժշտական տեսահոլովակը նկարահանել է ռեժիսոր Patrick Tracy-ն, իսկ պրեմիերան կայացել է 2018 թվականի մայիսի 18-ին սինգլի թվային թողարկման հետ միաժամանակ ։ Տեսանյութում ներկայացված են կադրեր դուետի երկու անդամների՝ Դեն Սմայլսի (Dan Smyers) և Ջեյմս Շեյա Մունիի (James Shay Mooney)՝ 2017 թվականին տեղի ունեցած հարսանիքներից ։
Արժիրիտա
Արժիրիտա (Argirita), համայնք Բրազիլիայում՝ Մինաս Ժերայս նահանգի կազմում։ Գտնվում է Զոնա դա Մատա նահանգում։ Մտնում է Կատագուազիս գավառի կազմի մեջ։ Բնակչությունը կազմում է 3234 մարդ՝ 2006 թվականի տվյալներով։ Գրավում է 159,326 կմ2 տարածք։ Բնակչության խտությունը կազմում է՝ 20,3 մարդ/կմ2։
Պատմություն
Քաղաքը հիմնադրվել է 1962 թվականի դեկտեմբերի 30-ին։
Աշխարհագրություն
Կլիման տարածքւոմ արևադարձային է։
Կատեգորիա:Բրազիլիայի բնակավայրեր Կատեգորիա:Մինաս Ժերաիս նահանգի բնակավայրեր
Լեմմկյուլա
Լեմմկյուլա (Lemmküla), գյուղ Էստոնիայի Լյաենե-Վիրումաա նահանգի Տամսալու շրջանում։
2011 թվականի տվյալներով գյուղում բնակվում էր 0 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Տամսալու շրջանի բնակավայրեր Կատեգորիա:Էստոնիայի գյուղեր
Ներբան (Խիզանի գավառ)
Ներբան, գյուղ Արևմտյան Հայաստանում, Բիթլիսի վիլայեթի Խիզանի գավառակում։
XIX դարի վերջին ուներ 20 տուն հայ բնակիչ։
Ներբանից արևելք գտնվում էր '''Ս. Հարություն''' եկեղեցին։
1895 թվականին թուրքերը ավերել ու կողոպտել են Ներբան գյուղը և բնակիչների մի մասին ոչնչացրել ։
Ծանոթագրություններ
Կատեգորիա:Արևմտյան Հայաստանի գյուղեր
Պարակուելյոս դե լա Ռիբերա (քաղաք)
Պարակուելյոս-դե-լա-Ռիբերա (Paracuellos de la Ribera), քաղաք և համայնք Իսպանիայում, մտնում է Սարագոսա պրովինցիայի մեջ, որն էլ իր հերթին մտնում է Արագոն ինքնավար համայնքի մեջ։
Համայնքը մտնում է Կոմունիդադ-դե-Կալատայուդ շրջանի կազմի մեջ։ Տարածքը՝ 14,92 կմ2։ Բնակչությունը՝ 194 (2010)։ Վարչական կենտրոնից հեռավորությունը՝ 80 կմ։
Ծանոթագրություններ
Կատեգորիա:Իսպանիայի քաղաքներ Կատեգորիա:Սարագոսա պրովինցիայի մունիցիպալիտետներ
Սերեգուլովո
Սերեգուլովո (Серегулово, Сирғол), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 374 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Զիանչուրինսկի շրջանի բնակավայրեր
Սզնի մուգ արնագույն
Նկարագրություն
Տերևաթափ ծառ է՝ 10-12 մ բարձրությամբ և 10-20 սմ բնի տրամագծով։ Ճյուղերը մոխրագույն են, երիտասարդ ընձյուղները մերկ։ Փշերը սակավաթիվ են կամ ընդհանրապես բացակայում են։ Տերևները լայն ձվաձև են, կազմված 7 (հազվադեպ 5) բաժիններից, որոնք սրածայր են, ամբողջաեզր կամ թույլ արտահայտված ատամնաեզր, 5-8 սմ երկարությամբ, գրեթե մերկ (նոր բացվելիս որոշ չափով մազմզուկապատ են), բաց կապտականաչ։ Ծաղկաբույլերը տերևներից երկար չեն, մինչև 8 սմ տրամագծով, մերկ։ Ծաղիկներն ունեն մինչև 2 սմ տրամագիծ, սռնակների թիվը հասնում է 2-ի։ Պտուղը գնդաձև է, 1,2-1,8 սմ տրամագծով, մուգ արնակարմիր, բավականին մսալի և հյութալի, 2 կորիզներով։ Ծաղկում է հունիսին, պտուղները ուտելի են, հասունանում են սեպտեմբեր-հոկտեմբեր ամիսներին։
Տարածվածություն
Տարածված է Կովկասում և Իրանում։ Մեր հանրապետության սահմաններում հանդիպում է Արարատյան դաշտի նախալեռնային գոտում, ցածրադիր շրջաններում, լեռնային գետերի կիրճերում, թփուտներում, չոր լանջերի վրա։
Կիրառություն
Բավականին դեկորատիվ և արժեքավոր ծառատեսակ է, որն արժանի է լայն ուշադրության։ Էկոլոգիական խումբը՝ IX: Մշակության հավանական շրջանները՝ Յա, 7-14, 17-32 ։
Ծանոթագրություններ
Կատեգորիա:Վարդածաղկավորներ Կատեգորիա:Վարդազգիներ
Զալիխման Սաադուև
Զալիխման Մագոմեդովիչ Սաադուև (Залимхан Магомедович Саадуев, ), ռուսական ֆուտբոլիստ, խաղացել է կիսապաշտպանի դիրքում։
Կարիերա
Դաղստանի Մախաչկալայի «Դինամո» ֆուտբոլային ակումբի սան է։ 2006-2007 թվականներին խաղացել է Մոսկվայի «Զենիթ» սիրրողական ակումբում։ 2008 թվականի Լատվիայի առաջնությունում խաղացել է Դաուգավպիլսի «Դինաբուրգ» ակումբի կազմում։ 2009 թվականին խաղացել է Մոսկվայի «Տորպեդո» և Չերեպովցի «Շեկսնա» ակումբներում։ 2010 թվականի մարտին տեղափոխվել է Քիշնևի «Ակադեմիա ՈՒՏՄ» ֆուտբոլային ակումբ, որտեղ 2010 թվականի մարտի 12-ին կատարել է իր նորամուտը «Իսկրա Ստալ» ակումբի դեմ տնային խաղում ։ Ընդհանուր առմամբ Մոլդովայի առաջնությունում անցկացրել է 3 խաղ ։ Դրանից հետո վնասվածքի պատճառով նա երկու տարի դուրս է մնացել, կրկին ֆուտբոլով զբաղվել է Մախաչկալայի՝ Վյաչեսլավ Սիդորյուկի գլխավորած սիրողական «Պոլիտեխ» թիմում։ 2012 թվականի ամռանը եղել է Կասպիսկի «Դագդիզելի» խաղացող։
Անձնական կյանք
2013 թվականի նոյեմբերի 23-ին Զալիխման Սաադուևը ամուսնացել է, հարսանիքին ներկա էր ռուս ֆուտբոլիստ Ալեքսեյ Սապոգովը ։
Էրիկ Սատի
Էրիկ Ալֆրեդ Լեսլի Սատի (ֆր․՝ Érik Alfred Leslie Satie), էքսցենտրի ֆրանսիացի կոմպոզիտոր, և դաշնակահար, XX դարի առաջին քառորդի եվրոպական երաժշտության ռեֆորմատորներից մեկը։
Կենսագրություն
Էրիկ Սատին ծնվել է 1866 թ․-ի մայիսի 17-ին Ֆրանսիաի Օնֆլեր համայնքում։ Սովորել է Փարիզի «Սխոլա կանտորում»-ում (1905-1908)։ Այդ տարիներին ստեղծել է արտառոց վերնագրերով դաշնամուրային պիեսների ժողովածուներ՝ «3 պիես տանձի ձևով», «Ձիու մորթու մեջ», «Սպորտ և զվարճալիք» են։ Սատիի առաջին թատերական գործը «Շքերթ» բալետն է (1916)։ Աջակցել է «Վեցյակի» նորարարական ձեռնարկումներին։ 1920-ական թվականների սկզբին նրա շուրջն են համախմբվել, այսպես կոչված, Արկյոյի դպրոցի ֆրանսիացի երաժիշտները։ Սատիի ստեղծագործական սկզբունքները և գեղագիտական հայացքները եղել են անկայուն, մեկ սատարել է իմպրեսիոնիզմին, մեկ էլ հարձակվել նրա հետևորդների վրա, իմպրեսիոնիզմին հակադրելով գծային գրության պարզությունն ու խստությունը։ Սատիի լավագույն գործը «Սոկրատ» սիմֆոնիկ դրաման է ձայնի համար (Պլատոնի դիալոգների տեքստով, 1918)։
Մելս Սանթոյան
Մելս Գևորգի Սանթոյան, հայ գրականագետ, բանասիրական գիտությունների դոկտոր, պրոֆեսոր։
Կենսագրություն
Ծնվել է 1938 թվականի մարտի 22-ին Կիրովական քաղաքում (այժմ՝ Վանաձոր)։ 1956 թվականին ավարտել է տեղի թիվ 1 դպրոցը, այնուհետև ուսումը շարունակել է Երևանի Խ. Աբովյանի անվան մանկավարժական ինստիտուտի պատմալեզվագրական ֆակուլտետում՝ գերազանցությամբ ավարտելով այն 1962 թվականին։ Ինստիտուտում սովորելու տարիներին ստացել է Լենինյան կրթաթոշակ։ Ինստիտուտն ավարտելուց հետո աշխատել է Կիրովականի 3-րդ գիշերօթիկ դպրոցում՝ որպես ավագ ջոկատավար, ԵրՊԻ-ի Կիրովականի մասնաճյուղում՝ փիլիսոփայության ավագ դասախոս։ 1969 թվականից աշխատում է Կիրովականի պետական մանկավարժական ինստիտուտում (ներկայում՝ Վանաձորի պետական համալսարան)։ 1969-1970 թվականներին աշխատել է որպես Կիրովականի մանկավարժական ինստիտուտի մանկավարժության ֆակուլտետի դեկան, 1970-1974 թվականներին՝ բանասիրական ֆակուլտետի դեկան, 1974-1978 թվականներին՝ ուսումնական աշխատանքների գծով պրոռեկտոր։ 1988- 2013 թվականներին՝ քառորդ դար, ղեկավարել է Վանաձորի պետական մանկավարժական ինստիտուտի գրականության ամբիոնը։
1972 թվականին ստացել է բանասիրական գիտությունների թեկնածուի գիտական աստիճան՝ «Չարենցի գեղագիտական հայացքները» թեկնածուական ատենախոսության համար, 1976 թվականին՝ դոցենտի կոչում։ 2003 թվականին նրան շնորհվել է բանասիրական գիտությունների դոկտորի գիտական աստիճան («Էպիկական կերպարի ստեղծման չափումները»), 2009 թվականին՝ պրոֆեսորի կոչում։ Հիսունից ավելի գիտական հոդվածների, ինչպես նաև բազմաթիվ հրապարակային ելույթների, զեկուցումների, հոբելյանական երեկոների հեղինակ է։
Հայաստանի գրողների և թատերական գործիչների միությունների անդամ է։
Ծանոթագրություններ
Կատեգորիա:Հայ գրականագետներ Կատեգորիա:Բանասիրական գիտությունների դոկտորներ Կատեգորիա:Հայ պրոֆեսորներ Կատեգորիա:ՀՊՄՀ շրջանավարտներ Կատեգորիա:Հայաստանի գրողների միության անդամներ
Քռասնի
Քռասնի, գյուղական համայնք Արցախի Հանրապետության Ասկերանի շրջանում։ Տեղաբաշխված է հանրապետության կենտրոնական հատվածում։ Ասկերան շրջկենտրոնից գտնվում է 23 կմ հեռավորության վրա, իսկ մայրաքաղաք Ստեփանակերտից՝ 9 կմ հեռավորության վրա։ Նախկինում գյուղը անվանվել է Քըռասնէ, Դըղդաղան։ Ջրամատակարարումն իրականացվում է համայնքի կողմից ինքնահոս եղանակով, համակարգը սնվում է 3 ակունքներից։ Համայնքի տարածքում առկա է թվով 1 աղբյուր Կուչու աղբյուր։ Համայնքն ապահովված է էլեկտրաէներգիայով, առկա է նաև գազամատակարարման համակարգ։ Հեռուստատեսությունը և ռադիոն համայնքում հասանելի են։ Գործում է 2.5 G բջջային կապի համակարգ, անլար հեռախոսակապն առկա է։ Ինտերնետ ծառայությունը հասանելի է, ապահովված է Wi-Fi ինտերնետ կապով։ Համայնքում գործում է առևտրի 1 օբյեկտ։ Համայնքային ենթակայության ճանապարհներն ասֆալտապատ են, բնահողային, խճից և կոպճից, չմշակված կապակցվող նյութերից։
Պատմություն
Այժմյան գյուղի պատմությունը սկսում է 1630-ական թվականներից ։ Ըստ ավանդույթի 1600-ական թվականներին գյուղը գտնվում էր «Կիշկ» կոչվող ժայռոտ տեղամասում, իսկ 1700-800-ական թվականներին գյուղի տարածքը հարթվայրային էր։ Արցախի հենց այդ հատվածում հայտնաբերվել են բրածո կենդանիներ ։